**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 10/09/2025**

**Αριθ. Πρωτ. 17784**

**ΑΠΟΣΠΑΣΜΑ**

# Από το πρακτικό της αριθμ. 32ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **323**

**Απαλλαγή οφειλέτη από προσαυξήσεις εκπρόθεσμης καταβολής.**

Στη Λιβαδειά σήμερα 8α Σεπτεμβρίου 2025 ημέρα Δευτέρα και ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 17473/04-09-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Αγνιάδης Παναγιώτης 1.Καραμάνης Δημήτριος -Πρόεδρος

2. Καλλιαντάσης Χρήστος 2.Τουμαράς Βασίλειος

3. Παπαβασιλείου Αικατερίνη 3.Ταγκαλέγκας Ιωάννης

4. Μίχας Δημήτριος - Αντιπρόεδρος Αν και είχαν νόμιμα προσκληθεί

.

Απόντος του Προέδρου της Δημοτικής Επιτροπής , ο Αντιπρόεδρος αυτής εισηγούμενος το 3ο θέμα της ημερήσιας διάταξης έθεσε υπόψη των μελών το υπ΄αριθμ. 17501/04-09-2025 έγγραφο του Τμήματος Ταμείου του Δήμου Λεβαδέων στο οποίο αναφέρονται:

*Σύμφωνα με τα:*

*1. Άρθρο 28 παρ. 4 Ν. 3202/03,*

*2. Άρθρο 52 του Β.Δ. 17/5-15/6/1959*

*3. Άρθρο 79 του Β.Δ. 24-9/20-10-58*

*4. Άρθρο 4 του Κ.Ε.Δ.Ε., όπου αναφέρεται – μεταξύ άλλων - ότι: «Η μη αποστολή ατομικής ειδοποίησης: συνεπάγεται την απαλλαγή του οφειλέτη από τις προσαυξήσεις της εκπρόθεσμης καταβολής, για το χρονικό διάστημα από το οποίο η οφειλή κατέστη ληξιπρόθεσμη, μέχρι την ημερομηνία που έλαβε γνώση της οφειλής του»,*

*5. Άρθρο 174, παρ. 3 του Δημοτικού και Κοινοτικού Κώδικα (Ν. 3463/06), όπου ορίζεται ότι «Στους Δήμους και Κοινότητας που έχουν δική τους ταμειακή υπηρεσία, το δημοτικό συμβούλιο με αιτιολογημένη απόφασή του, μπορεί να απαλλάσσει τους οφειλέτες από τις προσαυξήσεις εκπρόθεσμης καταβολής, εφόσον η εκπρόθεσμη καταβολή οφείλεται: α) στη μη επίδοση της ταμειακής ειδοποίησης, β) σε οικονομική αδυναμία που προήλθε από γεγονότα ανωτέρας βίας, γ) σε υπαιτιότητα της υπηρεσίας. Η απόφαση του συμβουλίου εκδίδεται ύστερα από αίτηση του οφειλέτη. Στις περιπτώσεις α’ και γ’ απαιτείται και η γνώμη της ταμειακής υπηρεσίας».*

*6. Άρθρο 74Α του Ν. 3852/10, σύμφωνα με το οποίο η δημοτική επιτροπή, πλέον των αρμοδιοτήτων της αποφασίζει και για τα εξής: […]*

*δ) τη διαγραφή χρεών και την απαλλαγή από προσαυξήσεις****μέχρι του ποσού των εκατόν πενήντα χιλιάδων (150.000) ευρώ****, κατά το*[*άρθρο 174 του Κώδικα Δήμων και Κοινοτήτων [ν. 3463/2006 (Α’ 114)],*](https://dimosnet.gr/blog/laws/%ce%b1%cf%81%ce%b8%cf%81%ce%bf-174-%ce%b4%ce%b9%ce%b1%ce%b3%cf%81%ce%b1%cf%86%ce%ae-%cf%87%cf%81%ce%b5%cf%8e%ce%bd/)*[...] (*[*άρθρο 74Α παρ.2 ν.3852/10*](https://dimosnet.gr/blog/laws/%ce%ac%cf%81%ce%b8%cf%81%ce%bf-74%ce%b1-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%b4%ce%b7%ce%bc%ce%bf%cf%84%ce%b9%ce%ba%ce%ae%cf%82-%ce%b5%cf%80%ce%b9%cf%84%cf%81/)*, όπως προστέθηκε από το*[*άρθρο 9 του ν.5056/23*](https://dimosnet.gr/blog/laws/%ce%ac%cf%81%ce%b8%cf%81%ce%bf-9-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%b4%ce%b7%ce%bc%ce%bf%cf%84%ce%b9%ce%ba%ce%ae%cf%82-%ce%b5%cf%80%ce%b9%cf%84%cf%81%ce%bf/)*)*

*Η κα* ***Λουπε****ΐ****δου Αναστασία του Χρήστου*** *με ΑΦΜ* ***039908918****, οφείλει ποσά συνολικού ύψους χιλίων τριακοσίων εβδομήντα τεσσάρων ευρώ και εξήντα ενός λεπτών (1.374,61 €) στο Δήμο Λεβαδέων, εκ των οποίων τα 1.334,61 € αφορούν σε τέλος 0,5% επί ακαθαρίστων εσόδων καταστήματος που διατηρούσε στο Λαφύστιο έως το έτος 2008 και τα 40,00 € από πρόστιμο παράβασης ΚΟΚ του ΙΧ ΥΧΟ7156 οχήματός της και τα οποία θα έπρεπε να είχαν καταβληθεί προ πολλού.*

*Λόγω της εκπρόθεσμης καταβολής του παραπάνω ποσού, το χρέος της κας Λουπεΐδου προς το Δήμο Λεβαδέων έχει προσαυξηθεί κατά δύο χιλιάδες εκατόν σαράντα έξι ευρώ και πενήντα επτά λεπτά (2.146,57 €). Με την από 19/1/2025 αίτησή της προς το Δήμο μας, η κα Λουπεΐδου αιτείται την απαλλαγή από τις προσαυξήσεις που θα πρέπει να αποδοθούν στην οφειλή του, επειδή δεν της είχε επιδοθεί καμία ατομική ειδοποίηση σχετικά με τις συγκεκριμένες οφειλές με τις αντίστοιχες λήξεις προθεσμιών, δηλώνοντας παράλληλα την πρόθεσή της να εξοφλήσει εφάπαξ την οφειλή της προς το Δήμο.*

*Η ταμειακή υπηρεσία του Δήμου Λεβαδέων, λαμβάνοντας υπόψη: α) την αίτηση της κας Λουπεΐδου Αναστασίας**, β) τις ατομικές ειδοποιήσεις που στάλθηκαν εμπρόθεσμα και επιστράφηκαν ως μη παρεληφθείσες και γ) το συνολικό έλεγχο που πραγματοποίησε στην υπόθεση, είναι σύμφωνη για την απαλλαγή της συγκεκριμένης οφειλέτου από τις προσαυξήσεις εκπρόθεσμης καταβολής με την αιτιολογία ότι δεν ήταν υπαίτια για την εκπρόθεσμη καταβολή, αφού οι ειδοποιήσεις αποστέλλονταν στη διεύθυνση (του πρώην καταστήματος) Λαφύστιο Δήμου Λεβαδέων, αντί της ορθής διεύθυνσης Καριοφύλη 15, Αθήνα, στην οποία διαμένει πλέον ή της Αισχύλου στη Λιβαδειά, όπου διέμενε πριν.*

*Καλείται η Δημοτική Επιτροπή, αφού δει:*

* *την παρ. 3 του άρθρου 174 του Ν. 3463/06*
* *το ποσό στο οποίο ανέρχεται το χρέους του οφειλέτη*
* *την προθεσμία για την εξόφληση της συγκεκριμένης οφειλής και το ποσό της προσαύξησης της οφειλής*
* *την από 19/1/2025 αίτηση της κας Λουπεΐδου Αναστασίας**για απαλλαγή της από τις προσαυξήσεις εκπρόθεσμης καταβολής*
* *τη σύμφωνη γνώμη της ταμειακής υπηρεσίας*

*να απαλλάξει την κα* ***Λουπε****ΐ****δου Αναστασία του Χρήστου με κωδ. οφειλέτη 224914*** *από τις προσαυξήσεις ύψους δύο χιλιάδες εκατόν σαράντα έξι ευρώ και πενήντα επτά λεπτά (2.146,57 €) που επιβλήθηκαν λόγω εκπρόθεσμης καταβολής στην οφειλή της ύψους χιλίων τριακοσίων εβδομήντα τεσσάρων ευρώ και εξήντα ενός λεπτών (1.374,61 €).*

*Η απαλλαγή θεωρείται νόμιμη εξαιτίας της μη έγκαιρης επίδοσης της ατομικής ειδοποίησης της αιτούσας στη σωστή διεύθυνση για την εξόφληση της οφειλής, η οποία οφείλεται σε υπαιτιότητα του Δήμου.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την παρ. 3 του άρθρου 174 του Ν. 3463/06

-Το ποσό στο οποίο ανέρχεται το χρέους του οφειλέτη

-Την προθεσμία για την εξόφληση της συγκεκριμένης οφειλής και το ποσό της προσαύξησης της οφειλής

-Την από 19/1/2025 αίτηση της κας Λουπεΐδου Αναστασίαςγια απαλλαγή της από τις

προσαυξήσεις εκπρόθεσμης καταβολής

-Τη σύμφωνη γνώμη της ταμειακής υπηρεσίας

-Το γεγονός ότι η απαλλαγή θεωρείται νόμιμη εξαιτίας της μη έγκαιρης επίδοσης της ατομικής ειδοποίησης της αιτούσας στη σωστή διεύθυνση για την εξόφληση της οφειλής, η οποία οφείλεται σε υπαιτιότητα του Δήμου

- Το υπ αριθμ.πρωτ. 17501/04-09-2025 έγγραφο του Τμήματος Ταμείου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Απαλλάσσει την κ. Λουπεΐδου Αναστασία του Χρήστου με κωδ. οφειλέτη 224914από τις προσαυξήσεις ύψους δύο χιλιάδων εκατόν σαράντα έξι ευρώ και πενήντα επτά λεπτών (2.146,57 €) που επιβλήθηκαν λόγω εκπρόθεσμης καταβολής στην οφειλή της ύψους χιλίων τριακοσίων εβδομήντα τεσσάρων ευρώ και εξήντα ενός λεπτών (1.374,61 €).

. **Η παρούσα απόφαση πήρε αριθμό 323/2025.**

Ο ΑΝΤΙΠΡΟΕΔΡΟΣ

ΜΙΧΑΣ ΔΗΜΗΤΡΙΟΣ

ΤΑ ΜΕΛΗ

1. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 10 -09-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ